[{"text_idx": "#000004", "text": "Troiad e kreiz-ke\u0302r Kemper da glozan\u0303 al labour war ar gristeniezh da vare ar Grennamzer evit an daou glasad 5ved. Gellet o deus ar skolajidi gwelet barregezh an tisavourien ha kompren ster an iliziou\u0300 reteret gant o hen\u0303cher Benead. Goude bezan\u0303 gwelet maen font ar badeziantou\u0300 o deus selaouet istor burzhud an teir zakenn wad. Gwelet o deus ar relegoueriou\u0300 en o zouez hini Santig Du. An taol-man\u0303 n\u2019eus bet dorzh vara ebet e paner ar c\u2019hinnigou\u0300. Nag a chan\u0303s n\u2019eus bet an Tad Maner da zeskin\u0303 komz ha skrivan\u0303 brezhoneg dindan daou zevezh ha pegen kaer eo ar gwer livet. Siwazh n\u2019omp ket pignet e laez an Iliz-veur ha n\u2019hon eus ket klevet son an ograou meur. Met plijus e oa pourmen e liorzh doare grennamzer Lokmaria."}]